*BOSNA I HERCEGOVINA*

*FEDERACIJA BOSNE I HERCEGOVINE*

 *TUZLANSKI KANTON*

 *OPĆINA DOBOJ ISTOK*

#  **O P Ć I N S K I NAČELNIK**

*Broj: 01-04-480/21*

*Doboj Istok, 12.03. 2021. godine*

 *Na osnovu člana 2. i 8. Zakona o ministarskim, vladinim i drugim imenovanjima Federacije Bosne i Hercegovine («Službene novine Federacije BiH» broj 12/03, 34/03 i 65/13) i člana 3. Odluke o utvrdjivanju uslova i kriterija za imenovanja predsjednika i članova upravnih i nadzornih odbora javnih preduzeća i javnih ustanova čiji je osnivač općina Doboj Istok (“Službene novine općine Doboj Istok” broj 3/10) , objavljuje:*

***J A V N I O G L A S***

***za izbor i imenovanje kandidata na pozicije predsjednika i članova upravnih i nadzornih odbora javnih ustanova i javnih preduzeća čiji je osnivač općina Doboj Istok***

***I Predmet javnog oglasa***

***Objavljuje se javni oglas za izbor i imenovanje kandidata na pozicije i to:***

1. ***JU za predškolski odgoj i obrazovanje “Dječija radost” Doboj Istok***

*- Predsjednik upravnog odbora ( predstavnik osnivača) – 1 (jedan) član*

*- Član upravnog odbora ( predstavnik Vijeća roditelja) –1 (jedan) član*

*- Član upravnog odbora (predstavnik uposlenika ustanove) – 1 (jedan) član*

1. ***JU Centar za socijalni rad Doboj Istok***

*- Predsjednik upravnog odbora ( predstavnik osnivača) – 1 (jedan) član*

*- Član upravnog odbora (predstavnik osnivača) – 1 (jedan) član*

*- Član upravnog odbora (predstavnik uposlenika ustanove) – 1 (jedan) član*

1. ***JP Veterinarska stanica d.o.o Doboj Istok***

*- Član Nadzornog odbora JP “Veterinarska stanica” doo Doboj Istok iz reda osnivača (predstavnici državnog kapitala) – 3 (tri) člana*

1. ***JKP “Čisto” d.o.o Doboj Istok***

***-***  *Član Nadzornog odbora JKP “Čisto” doo Doboj Istok iz reda osnivača ( predstavnici državnog kapitala) – 2 (dva) člana.*

 ***II Opis upražnjene pozicije i period imenovanja***

*Upravni odbor javne ustanove i Nadzorni odbor javnog preduzeća obavljaju dužnosti iz nadležnosti organa upravljanja utvrđenih zakonom i Statutom ustanove odnosno preduzeća. Mandat člana upravnog ili nadzornog odbora je četiri godine, uz mogućnost ponovnog imenovanja u skladu sa Zakonom.*

***III. Uslovi***

*Kandidati za imenovanje na pozicije koje su predmet ovog javnog oglasa moraju ispunjavati opće i posebne uslove.*

*a/ Opći uslovi za imenovanje:*

*- da je državljanin Bosne i Hercegovine,*

*- da je stariji od 18 godina, ali ne stariji od 60 godina,*

*- da su zdravstveno sposobni za obavljanje poslova na koje se kandidiraju ( uvjerenje dostavlja kandidat po prijemu u članstvo upravnog odbora)*

*- da nije otpuštan iz državne službe kao rezultat disciplinske mjere /bilo na nivou države ili entiteta/ u periodu od 3 godine prije dana objavljivanja upražnjene pozicije,*

*- da se na njega ne odnosi član IX. 1 . Ustava Bosne i Hercegovine /da nije pod optužnicom medjunarodnog suda za ratne zločince u bivšoj Jugoslaviji/,*

*- da se protiv njih ne vodi krivični postupak, odnosno da nisu osuđivani za krivično djelo ili privredni prestup, koji predstavlja smetnju za imenovanje na upražnjenu poziciju, u roku od pet godina od dana izdržane, izvršene ili zastarjele kazne,*

*- da nisu na funkciji u političkoj stranci u smislu člana rukovodnog tijela,*

*- da nisu izabrani zvaničnici, nosioci izvršnih funkcija ili savjetnici u smislu Zakona o sukobu interesa u organima vlasti u F BiH.*

*- da im odlukom suda nije zabranjeno obavljanje aktivnosti na poziciji na koju se kandiduju.*

*b/ Posebni uslovi za imenovanje:*

*- da ima završenu srednju, višu ili visoku stručnu spremu odgovarajućeg zanimanja,*

*- da ima radno iskustvo od najmanje 3 godine nakon sticanja stručne spreme na poslovima u okviru svog zanimanja – samo za člana Upravnog odbora JZU Doboj Istok,*

*- da nema financijski interes u reguliranom organu na koje se kandiduju,*

*- da nije član upravnog ili nadzornog odbora u više od jednog reguliranog organa općine Doboj Istok, odnosno TK, odnosno da nisu članovi drugih tijela koja se finansiraju iz budžeta Općine.*

## IV Potrebni dokumenti

*Uz prijavu na javni oglas kandidati su dužni priložiti:*

*- kraću biografiju, adresu i kontakt telefon,*

*- uvjerenje o državljanjstvu,*

*- ovjerenu kopiju diplome,*

*- uvjerenje o radnom iskustvu u struci i*

*- ovjerenu izjavu kandidata da ispunjava sve opće i posebne uslove za imenovanje na pozicije u Upravnom odboru javne ustanove, odnosno u Nadzornom odboru javnog preduzeća.*

## V Podnošenje prijave

*Prijave sa potrebnom dokumentacijom se dostavljaju lično ili preporučenom pošiljkom, sa naznakom na koverti «Prijava na Javni oglas za izbor i imenovanje kandidata na pozicije predsjednika i članova upravnih i nadzornih odbora javnih ustanova i javnih preduzeća čiji je osnivač općina Doboj Istok - NE OTVARAJ» na adresu: Općina Doboj Istok, 74207 Klokotnica – Komisija za izbor.*

*Javni oglas ostaje otvoren 15 (petnaest) dana od dana posljednjeg objavljivanja ovog oglasa, a isti će biti objavljen u dnevnom listu «Oslobođenje» i «Službenim novinama Federacije BiH».*

 *OPĆINSKI NAČELNIK*

 *Kemal Bratić*